จ่านิว ถูกรุมทำร้ายร่างกาย กู้ภัยส่ง รพ. หลังโพสต์รณรงค์ ส.ว.งดโหวตนายกฯ
2 มิ.ย.2562ผู้สื่อข่าวรายงานว่า โบว์ ณัฏฐา มหัทธนา นักกิจกรรมทางการเมืองโพสต์แจ้งผ่านเฟสบุ๊ค เมื่อเวลา 21.50 น. ที่ผ่านมา ว่า จ่านิว สิรวิชญ์ เสรีธิวัฒน์ นักกิจกรรมทางการเมือง ถูกรุมทำร้าย ต่อมาทางตำรวจรีบให้กู้ภัยส่งไปที่รพ.ตำรวจแล้ว โดนรุมทำร้ายจากหลายคนมีบาดแผลที่ศีรษะณัฏฐา ระบุด้วยว่า โพสต์ของ สิรวิชญ์ ก่อนถูกรุมทำร้ายคือการเชิญชวนให้ช่วยกันลงชื่อเรียกร้องให้ ส.ว.งดออกเสียงเลือกนายกฯ เมื่อเวลา 21.12 น. ที่ผ่านมาผู้สื่อข่าว ประชาไท รายงานเพิ่มเติมว่า จากการสอบถามจ่านิว ซึ่งขณะนี้ ตร.ส่งตัวมาที่ รพ.มิชชั่น เปิดเผยว่า คนร้ายไม่ต่ำกว่า 5 คน สวมหมวกกันน็อค มีไม้เป็นอาวุธ ที่เกิดเหตุคือ ป้ายรถเมล์ปากซอยรัชดาภิเษก 7 (ซอยนาทอง)วอยส์ออนไลน์ รายงานด้วยว่าสิรวิชญ์ ในฐานะ แกนนำกลุ่มสตาร์ทอัพพีเพิล และพวกรวม 10 คน ตั้งโต๊ะเปิดรับรายชื่อยื่นเรียกร้องให้ ส.ว. งดออกเสียงโหวตเลือกนายกรัฐมนตรี ในวันที่ 5 มิ.ย. ที่หอศิลปวัฒนธรรมแห่งกรุงเทพมหานคร โดยมีเจ้าหน้าที่ตำรวจทั้งในและนอกเครื่องแบบ รวมถึงเจ้าหน้าที่เทศกิจ ดูแลความสงบเรียบร้อยโดยที่2 มิ.ย.ที่ผ่านมา เป็นวันสุดท้ายของการเปิดโต๊ะรับรายชื่อ ซึ่งในวันที่ 5 มิ.ย. เตรียมยื่นรายชื่อและหนังสือต่อสมาชิกรัฐสภา ที่หอประชุมใหญ่ ทีโอที ถนนแจ้งวัฒนะ เวลา 10.00 น. ขณะนี้ได้รายชื่อจากเว็บไซต์change.orgในแคมเปญ ให้ ส.ว.งดออกเสียงเลือกนายกรัฐมนตรีกว่า 5000 รายชื่อ ซึ่งตั้งเป้าว่า ก่อนวันที่ 5 มิ.ย. จะมีผู้ลงร่วมรายชื่อเกิน 10000 รายชื่อสำหรับนักเคลื่อนไหวทางการเมืองที่ถูกทำร้ายก่อนหน้านี้อย่างอนุรักษ์เจนตวนิชย์ หรือ ฟอร์ด เส้นทางสีแดง ก็ถูกรุมทำร้ายร่างกายเมื่อวันที่ 25 พ.ค.ที่ผ่านมา ซึ่งก่อนหน้านั้นเขาได้นัดหมายเตรียมไปจัดกิจกรรมประท้วงความไม่ชอบธรรมของสภาเช่นกัน
2 มิ.ย.2562 ผู้สื่อข่าวรายงานว่า โบว์ ณัฏฐา มหัทธนา นักกิจกรรมทางการเมืองโพสต์แจ้งผ่านเฟสบุ๊ค เมื่อเวลา 21.50 น. ที่ผ่านมา ว่า จ่านิว สิรวิชญ์ เสรีธิวัฒน์ นักกิจกรรมทางการเมือง ถูกรุมทำร้าย
สิรวิชญ์ เสรีธิวัฒน์,ทำร้ายร่างกาย,ความรุนแรงทางการเมือง